નવસારીના બી.આર. ફાર્મ ખાતે તા. ૨૩-૬-૨૦૧૮ના રાત્રિના ૯ઃ૩૦ કલાકે ઓસમાણ મીર અને તેમના ગ્રૂપની એક સંગીતસંધ્યાનો કાર્યક્રમ નવસારી જિલ્લા પોલીસ અને ટ્રાફિક એજ્યુકેશન ટ્રસ્ટ નવસારીના લાભાર્થે રાખવામાં આવ્યો હતો. આ કાર્યક્રમમાં નવસારીના સાંસદ સી.આર. પાટિલ, ધારાસભ્ય પીયૂષભાઈ દેસાઈ (નવસારી), ધારાસભ્ય નરેશભાઈ પટેલ (ગણદેવી), જિલ્લા પંચાયતના પ્રમુખ અમિતાબેન તથા ડી.ડી.ઓ. આર.સી. ગોહિલ, કલેક્ટર મોડિયા, જિલ્લા પોલીસ અધિક્ષક ડો. ગિરીશ પંડયા અને વિશાળ સંખ્યામાં પોલીસ સ્ટાફ, દાતાઓ અને શ્રોતાઓ ઉપસ્થિત રહ્યા હતા. સાંસદ સી.આર. પાટીલે રૃ. ૨,૫૧,૦૦૦ની જાહેરાત કર્યા બાદ દાતાઓએ મન મૂકીને દાનનો પ્રવાહ વહેવડાવતા કાર્યક્રમના અંતે દાનનો આંક ૧.૩૨ કરોડે પહોંચ્યો હતો.